
254. Παράταση της προθεσμίας του άρθρου 20 παρ. 1 του Νόμου 

1091/1980 «περί διοικήσεως και διαχειρίσεως των Βακου- 
φίων της Μουσουλμανικής Μειονότητος εις την Δυτικήν Θρά¬ 
κην και των περιουσιών αυτών. 1 

255. Προσάρτηση του συνοικισμού Καμπιτσάτων της κοινότητας 

Ξενοπούλου του Νομού Κεφαλληνίας στη κοινότητα Πόρου 
του ίδιου Νομού. 2 

256. Προαγωγή του Πυροσβεστικού Σταθμού Ρεθύμνου σε 

Σταθμό Β' Τάξης. 3 

257. Προσόντα προς κατάταξη δοκίμων αστυφυλάκων. 4 

ΑΠΟΦΑΣΕΙΣ 

Παροχή εξουσιοδότησης στις εμπορικές τράπεζες να χορηγούν συ¬ 
νάλλαγμα για πληρωμή υποχρεώσεων στο εξωτερικό επί ει¬ 
σαγωγών και εξαγωγών εμπορευμάτων. 5 

Καθορισμός των όρων κάλυψης μέσω διεθνών πιστωτικών καρτών 
των δαπανών κίνησης στο εξωτερικό αυτοκινήτων διεθνών 
εμπορευματικών μεταφορών. 6 

Συμπλήρωση της ΠΔ/ΤΕ 1706/9.3.90 (θέμα 6) . 7 

Μετατροπή σε δραχμές ληξιπρόθεσμων οφειλών από δάνεια σε συ¬ 
νάλλαγμα που έχουν συναφθεί στα πλαίσια της ΠΔ/ΤΕ 351/ 
11.4.84 (θέμα 20). 8 

Χρησιμοποίηση από νεοϊδρυόμενα στην Ελλάδα πιστωτικά ιδρύ¬ 
ματα τμήματος του αρχικού μετοχικού τους κεφαλαίου για 
την διενέργεια εργασιών σε συνάλλαγμα (θέμα 19).9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στο υπ’ αριθ. 232/25.6.1990 Προεδρικό 
Διάταγμα του Υπουργού Υγείας, Πρόνοιας και Κοιν. Ασφαλί¬ 


σεων .10 

” ΠΡΟΕ ΔΡΙΚΑ ΔΙΑΤΑΓ ΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 254 (1) 


Παράταση της προθεσμίας του άρθρου 20 παρ. 1 του Νόμου 1091/ 
1980 «περί διοικήσεως και διαχειρίσεως των Βακουφίων της Μου¬ 
σουλμανικής Μειονότητος εις την Δυτικήν Θράκην και των περιου¬ 
σιών αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 9 του Νόμου 1091/1980 «περί διοική- 
σεως και διαχειρίσεως των Βακουφίων της Μουσουλμανικής Μειονότη- 
τος εις την Δυτικήν Θράκην και των περιουσιών αυτών (Α' 267). 

β. Τη διάταξη του άρθρου 20 παρ. 3 του Ν. 1558/1985 «Κυβέρ¬ 
νηση και Κυβερνητικά όργανα» (Α' 137), την Β1-6743/ΑΣ 3532/ 


9.5.1990 απόφαση του Πρωθυπουργού (Β’ 312) και το γεγονός ότι ο 
Υπουργός Εξωτερικών απουσιάζει. 

γ. την αριθ. ΤΙ 140/1051173/1390/ 9.7.1990 απόφαση του 
Πρωθυπουργού και του Τπουργού Οικονομικών για ανάθεση αρμοδιο¬ 
τήτων στον Υφυπουργό Οικονομικών (Β' 420). 

δ. Την 380/1990 γνωμοδότηση του Συμβουλίου της Επικράτειας, 
με πρόταση των Υπουργών Εξωτερικών, Εσωτερικών, Οικονομικών 
και Εθνικής Παιδείας και Θρησκευμάτων, αποφασίζουμε: 

Άρθρο 1 

1. Η προθεσμία που ορίζεται στην παράγραφο 1 του άρθρου 20 του 
Νόμου 1091/1980 παρατείνεται για ένα εξάμηνο από την δημοσίευση 
του παρόντος διατάγματος. 

2. Στην έννοια της παράτασης της προθεσμίας κατά την προηγού¬ 
μενη παράγραφο περιλαμβάνεται και η άρση κάθε συνέπειας που έχει 
επέλθει από την άπρακτη παρέλευση της αρχικής προθεσμίας που παρα- 
τείνεται με το παρόν διάταγμα. 

Άρθρο 2Γ 

Η ισχύς των διατάξεων των άρθρων 4 και 5 του Νόμου 1091/1980 
αρχίζει από την εκπνοή της προθεσμίας του προηγουμένου άρθρου, δη¬ 
λαδή από της παρελεύσεως εξαμήνου από την δημοσίευση του παρόντος 
διατάγματος. 

Άρθρο 3 

Για την ευρυθμότερη λειτουργία των Διαχειριστικών Επιτροπών 
Μουσουλμανικής Περιουσίας κατά την ανωτέρω εξαμηνιαία προθεσμία 
τα ελλείποντα μέλη διορίζονται με απόφαση του αρμοδίου Νομάρχη. 

Στον Υπουργο Εξωτερικών αναθέτουμε την δημοσίευση και εκτέλεση 
του παρόντος διατάγματος. 

Πάρος, 8 Αυγούστου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΕΞΩΤΕΡΙΚΩΝ ΕΣΩΤΕΡΙΚΩΝ 

ΕΥΘΥΜΙΟΣ ΧΡΙΣΤΟΔΟΥΛΟΥ ΣΩΤΗΡΙΟΣ ΚΟΥΒΕΛΑΣ 

ΕΘΝΙΚΗΣ ΠΑΙΔΕΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΑΝΑΓΙΩΤΗΣ ΔΕΛΗΜΗΤΣΟΣ ΒΑΣ. ΚΟΝΤΟΓΙΑΝΝΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 255 (2) 

Προσάρτηση του συνοικισμού Καμπιτσάτων της κοινότητας Ξενοπού¬ 
λου του Νομού Κεφαλληνίας στη κοινότητα Πόρου του ίδιου Νομού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 5 παρ. 2, 7, 8, 9 και 276 του δημοτι- 

κού και κοινοτικού κώδικα (Π.Δ. 323/1989) (Α 146). 

2. Τις διατάξεις του άρθρου 23 του Ν. 1558/85 (Α 137) σε συνδυα¬ 
σμό μ’ αυτές του άρθρου 4 του Π.Δ. 137/1986 (Α 51). 

3. Την από 28.3.1989 αίτηση των εκλογέων κατοίκων του συνοικι¬ 
σμού Καμπιταάτων της κοινότητας Ξενοπούλου του Νομού Κεφαλλη¬ 
νίας. 

4. Την 22/12.5.1989 απόφαση του κοινοτικού συμβουλίου Πόρου 
του Νομού Κεφαλληνίας, με την οποία συναινεί για την ζητούμενη προ¬ 
σάρτηση του συνοικισμού Καμπιταάτων στη κοινότητα Πόρου. 

5. Την από 29.3.1990 σύμφωνη γνώμη του συμβουλίου του άρθρου 
8 του Π.Δ. 323/1989, της Νομαρχίας Κεφαλληνίας που διατυπώθηκε 
στο 3/1990 πρακτικό του. 

6. Την 299/1990 γνωμοδότηση του Συμβουλίου της Επικράτειας, 
με πρόταση του Υπουργού Εσωτερικών, αποφασίζουμε: 

Άρθρο μόνο 

Ο συνοικισμός «Καμπιτσάτα, τα» της κοινότητας Ξενοπούλου της 
Επαρχίοις Κραναίας του Νομού Κεφαλληνίας προααρτάται στη συνεχό¬ 
μενη με αυτόν κοινότητα Πόρου της ίδιας Επαρχίας και του ίδιου Νο¬ 
μού. 

Στον Υπουργό Εσωτερικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 26 Ιουλίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

ΣΩΤΗΡΗΣ ΚΟΥΒΕΛΑΣ 
-^- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 256 (3) 

Προαγωγή του Πυροσβεστικού Σταθμού Ρεθύμνου σε Σταθμό Β' Τά¬ 
ξης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παράγραφος 1 περίπτωση β και παράγραφος 7 του 
Ν. 1481/1984 «Οργανισμός Υπουργείου Δημόσιας Τάξης» (Α' 152), 
όπως αντικαταστάθηκε το άρθρο αυτό με το άρθρο 1 παράγραφος 1 του 
Ν. 1590/1986 (Ά 49). 

β. Του άρθρου 1 παράγραφος 2 του Ν. 1590/1986 «Τροποποίηση 
διατάξεων του Ν. 148Ϊ/1984 «Οργανισμός Υπουργείου Δημόσιας Τά¬ 
ξης» και άλλες διατάξεις (Α' 49). 

γ. Του άρθρου 19 του Ν. 683/1977 «Περί τροποποιήσεως και συ- 
μπληρώσεως οργανικών Νόμων Υπηρεσιών του Υπουργείου Δημόσιας 
Τάξης» (Α' 247). 

δ. Τις διατάξεις του Π.Δ. 137/1986 «Συγκρότηση της Γενικής 
Γραμματείας Δημόσιας Τάξης σε Υπουργείο Δημόσιας Τάξης» (Α' 51). 

ε. Του άρθρου 7 παράγραφος 9 του Π.Δ. 53/1989 «Προαγωγές 
Πυροσβεστικού Προσωπικού και ρυθμίσεις άλλων θεμάτων» (Α' 26). 

στ. Την Υ. 1035/1031336/820/006Α/ 27.4.90 απόφαση του 
Πρωθυπουργού και του Υπουργού Οικονομικών για ανάθεση αρμοδιο¬ 
τήτων στους Υφυπουργούς Οικονομικών (Β' 291). 

2. Την 208/1990 γνωμοδότηση του Συμβουλίου της Επικράτειας, 
μετά από πρόταση του Υπουργού Δημόσιας Τάξης και του Υφυπουργού 
Οικονομικών, αποφασίζουμε: 

Άρθρο μόνο 

1. Προάγεται σε Σταθμό Β' Τάξης ο Πυροσβεστικός Σταθμός Γ' Τά¬ 
ξης Ρεθύμνου του νομού Ρεθύμνης. 

2. Για την προαγωγή του Πυροσβεστικού Σταθμού σε Β’ Τάξης συνι- 
στώνται στο Πυροσβεστικό Σώμα 12 οργανικές θέσεις Πυροσβεστικού 
προσωπικού και 1 θέση καθαρίστριας, σύμφωνα με το άρθρο 19 του Ν. 
683/1977, όπως συμπληρώθηκε με την παράγραφο 9 του άρθρου 7 
του Π.Δ. 53/1989- 


Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος Διατάγματος. 

Αθήνα, 3 Αυγούστου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΠΑΝΑΓΙΩΤΗΣ ΔΕΛΗΜΗΤΣΟΣ ΙΩΑΝΝΗΣ ΒΑΣΙΛΕΙΑΔΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 257 (4) 

Προσόντα προς κατάταξη δοκίμων αστυφυλάκων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 εδ. η του Ν. 1481/1984 «Οργανισμός 
Υπουργείου Δημόσιας Τάξης» (Α' 152), όπως αντικαταστάθηκε με το 
άρθρο 1 παρ. 1 του Ν. 1590/1986 (Α' 49). 

β. Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α’ 51). 

2. Την υπ’ αριθ. 360/1990 γνωμοδότηση του Συμβουλίου της Επι¬ 
κράτειας ύστερα από πρόταση του Υπουργού Δημόσιας Τάξης, αποφα¬ 
σίζουμε: 

Άρθρο μόνο. 

1. Το ανώτατο όριο ηλικίας που προβλέπεται από την παρ. 1 του άρ¬ 
θρου 1 του Π.Δ. 496/1987 (Α' 229), για κατάταξη ιδιωτών ως δοκί¬ 
μων αστυφυλάκων καθορίζεται για τα έτη 1990 και 1991 από το 26ο 
στο 28ο έτος της ηλικίας τους. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος Διατάγματος. 

Αθήνα, 3 Αυγούστου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΙΩΑΝΝΗΣ ΒΑΣΙΛΕΙΑΔΗΣ 
-♦- 

Α ΠΟΦΑΣΕΙ Σ 

( 5 ) 

Πράξη Διοικητή αριθ. 1774/27.7.90 

(Άρθρο 1 του Ν. 1266/82) 

Παροχή εξουσιοδότησης στις εμπορικές τράπεζες να χορηγούν συνάλ¬ 
λαγμα για πληρωμή υποχρεώσεων στο εξωτερικό επί εισαγωγών 
και εξαγωγών εμπορευμάτων. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 
β)την ΔΚ 13321/Αυγούστου 1982 Κοινή Απόφαση των Υπουργών 
Εμπορίου και Εθνικής Οικονομίας «περί αναθέσεως στην Τράπεζα της 
Ελλάδος ασκήσεως αρμοδιοτήτων σύμφωνα με το άρθρο 1 εδαφ. 2 του 
Ν. 936/1979», 

γ) την ΠΔ/ΤΕ 411/6.11.84, όπως ισχύει, αποφάσισε τα ακόλουθα: 

1. Καταργεί την ΠΔ/ΤΕ 411/6.11.84, όπως ισχύει. 

2. Επιτρέπεται η χορήγηση συναλλάγματος από τα εξουσιοδοτημένα 
για πράξεις επί συναλλάγματος καταστήματα των εμπορικών τραπεζών 
για την πληρωμή υποχρεώσεων στο εξωτερικό, τροποποιουμένων ανά¬ 
λογα των αντιστοίχων διατάξεων των σχετικών αποφάσεων της Τράπε¬ 
ζας της Ελλάδος που ισχύουν, μετά τον απαραίτητο εκ μέρους των τρα¬ 
πεζών έλεγχο νομιμότητας και αυθεντικότητας της συναλλαγής στις 
εξής περιπτώσεις: 

α) Για την πληρωμή ειδών που εισάγονται από το εξωτερικό χωρίς 
τήρηση των διαδικασιών που ισχύουν για τις εισαγωγές. 

β) Για την κάλυψη δαπανών πέραν της αξίας του εμπορεύματος εφό¬ 
σον συνδέονται με εισαγωγές και εξαγωγές εμπορευμάτων, εξαιρουμέ- 

νων των αμοιβών για ΚΟΥΑΓΤΙΕδ ή Τεχνική βοήθεια και λοιπών 
αμοιβών για τις οποίες προβλέπει το άρθρο 23 παράγραφος 4 του Νό¬ 
μου 1262/16.6.1982. 

γ) Για την επιστροφή στο εξωτερικό (ΐ) μη χρησιμοποιηθέντων προ¬ 
εμβασμάτων και (ϋ) της αξίας επανεισαγομένων ελληνικών προϊόντων. 

5) Για την πληρωμή της αξίας μητρών και τύπων κατασκευαζομέ- 
νων από ξένους οίκους, προκειμένου να χρησιμοποιηθούν για την παρα¬ 
γωγή ειδών στο εξωτερικό που παραγγέλονται από Ελληνικούς οίκους. 

ε) Για τη διενέργεια προεμβασμάτων σύμφωνα με τα καθοριζόμενα 
στις σχετικές αποφάσεις του Υπουργού Εμπορίου και της Τράπεζας της 
Ελλάδος και με τον όρο ότι κατά την εκτέλεση ο αλλοδαπός δικαιούχος 
θα καταθέτει ισόποση τραπεζική εγγύηση. 

3. Επιτρέπονται οι προθεσμιακοί διακανονισμοί για εξαγόμενα 
προϊόντα διάρκειας και πέραν του έτους από τη φόρτωση, τροποποιου- 
μένης της παρ. α (νί) της απόφ. ΕΝΘΠ 371/26/13.10.87. 

4. Περιπτώσεις για τις οποίες δεν τηρήθηκαν οι ισχύουσες διατάξεις 
περί εισαγωγών και εξαγωγών, περιλαμβανομένων και των διατάξεων 
που καθορίζουν τις προθεσμίες εισαγωγής του συναλλάγματος, υποχρε¬ 
ωτικά ανακοινώνονται από τις τράπεζες στη Διεύθυνση Ελέγχου Εφαρ¬ 
μογής Συναλλαγματικών Κανόνων της Τράπεζας της Ελλάδος. 

5. Διατάξεις εγκρίσεων ή ειδικών εξουσιοδοτήσεων που έχουν παρα¬ 
σχεθεί από την Τράπεζα της Ελλάδος στις εμπορικές τράπεζες εξακο¬ 
λουθούν να ισχύουν, εφόσον δεν τροποποιούνται με την παρούσα Πράξη. 

6. Εξουσιοδοτείσαι η Διεύθυνση Εμπορικών Συναλλαγών με την Αλ¬ 
λοδαπή της Τράπεζας της Ελλάδος να καθορίσει με εγκύκλιό της τις λε¬ 
πτομέρειες εφαρμογής της παρούσας Πράξης. 

7. Στην Διεύθυνση Ελέγχου Εφαρμογής Συναλλαγματικών Κανόνων 
ανατίθεται ο κατασταλτικός έλεγχος των παραπάνω συναλλαγών, 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Ιουλίου 1990 

Ο Διοικητής 
ΔΗΜ. ΧΑΛΙΚΙΑΣ 



( 6 ) 

Πράξη Διοικητή αριθ. 1777/31.7.90 
( Αρθρο 1 του Ν. 1266/82) 

Καθορισμός των όρων κάλυψης μέσω διεθνών πιστωτικών καρτών των 

δαπανών κίνησης στο εξωτερικό αυτοκινήτων διεθνών εμπορευματι- 

κών μεταφορών. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 

β) τις ισχύουσες διατάξεις (ΠΔ/ΤΕ 1776/31.7.90), που διέπουν 
την χορήγηση συναλλάγματος σε ιδιοκτήτες αυτοκινήτων για την κά¬ 
λυψη δαπανών κίνησης των οχημάτων αυτών στο εξωτερικό κατά τη 
μεταφορά εμπορευμάτων, 

γ) τη σκοπιμότητα διεύρυνσης των δυνατοτήτων κάλυψης των πιο 
πάνω δαπανών, αποφάσισε τα ακόλουθα: 

1. Επιτρέπεται σε φυσικά και νομικά πρόσωπα που εκμεταλλεύονται 
αυτοκίνητα διεθνών εμπορευματικών μεταφορών να καλύπτουν τις δα¬ 
πάνες κίνησης των οχημάτων τους στο εξωτερικό μέσω διεθνών πιστω¬ 
τικών καρτών που εκδίδουν ελληνικές ή αλλοδαπές εταιρείες. 

2. Καθορίζεται ότι: 

α) Η πιστωτική κάρτα, η οποία εκδίδεται κατά όχημα, χρησιμοποιεί¬ 
ται αποκλειστικά από τους οδηγούς των οχημάτων και καλύπτει δαπά¬ 
νες κίνησης των οχημάτων (καύσιμα, λιπαντικά, ελαστικά, διόδια, πορ¬ 
θμεία, επισκευές κ.λπ.) και δαπάνες ξενοδοχείου των οδηγών τους στο 
εξωτερικό. 

β. Η εκδότρια εταιρεία καθορίζει κατά την κρίση της το πιστωτικό 
όριο κάθε κάρτας. 

γ. Τα εμβάσματα για την εξόφληση των καρτών θα γίνονται υποχρε¬ 
ωτικά μέσω συγκεκριμένης τράπεζας που λειτουργεί στην Ελλάδα, την 
οποία θα επιλέγει η κάθε εταιρεία έκδοσης καρτών για το σύνολο των 
καρτών που αυτή εκδίδει. Η μεσολαβούσα τράπεζα υποχρεούται να ανα¬ 
κοινώνει στην Διεύθυνση Ελέγχου Εφαρμογής Συναλλαγματικών Κα¬ 
νόνων της Τράπεζας της Ελλάδος ότι αποδέχεται να είναι συναλλαγμα¬ 
τικά υπεύθυνη έναντι της Τράπεζας της Ελλάδος και το συγκεκριμένο 
υποκατάστημά της που αναλαμβάνει την παρακολούθηση των πιό κάτω 


αναφερομένων υποχρεώσεων. 

Για την παρακολούθηση των πιο πάνω πληρωμών με πιστωτικές 
κάρτες η μεσολαβούσα τράπεζα θα τηρεί καρτέλλα ανά όχημα με πλήρη 
στοιχεία ιδιοκτήτη και οδηγού και φωτοτυπία της άδειας κυκλοφορίας 
του οχήματος. Στην καρτέλλα αυτή καταχωρούνται οι πραγματοποιού¬ 
μενες δαπάνες με χρήση της κάρτας για την εξόφληση των οποίων η 
τράπεζα χορηγεί το αναγκαίο συνάλλαγμα. 

Αντίγραφα όλων των δικαιολογητικών των δαπανών ανά όχημα (με 
αναφορά των ποσών σε συνάλλαγμα και σε δραχμικό ισότιμο) θα τηρού¬ 
νται από τη μεσολαβούσα τράπεζα σε ειδικό φάκελλο. Με βάση τα εν 
λόγω δικαιολογητικά η τράπεζα θα ελέγχει εάν οι πραγματοποιηθείσες 
δαπάνες αφορούν επιτρεπόμενες κατά την παρ. 2 (α) κατηγορίες δαπα¬ 
νών. 

Το σύνολο των σε συνάλλαγμα εσόδων του κάθε οχήματος από τις 
εκτελούμενες διεθνείς μεταφορές θα δραχμοποιείται υποχρεωτικά και οι 
σχετικές Β.Α.Σ., θα κατατίθενται στο αρμόδιο υποκατάστημα της μεσο- 
λαβούσας τράπεζας. Στην τράπεζα αυτή θα υποβάλλονται κατά ημερο¬ 
λογιακό έτος από τις επιχειρήσεις εκμετάλλευσης των οχημάτων ανα¬ 
λυτικά κατά ταξίδι στοιχεία των εσόδων του κάθε οχήματος από διε¬ 
θνείς μεταφορές, με διαχωρισμό των ποσών που εισπράττονται σε συ¬ 
νάλλαγμα και αυτών που εισπράττονται σε δραχμές. 

Σε περίπτωση που οι υπόχρεες επιχειρήσεις δεν προσκομίσουν εντός 
του πρώτου εξαμήνου του επόμενου ημερολογιακού έτους τα πιο πάνω 
στοιχεία ετησίων εσόδων, η μεσολαβούσα τράπεζα θα κλείνει την καρ¬ 
τέλλα του οχήματος και η πιστωτική κάρτα θα ακυρώνεται. 

3. Διευκρινίζεται ότι οι επιχειρήσεις που θα κάνουν χρήση του συστή¬ 
ματος κάλυψης των δαπανών τους στο εξωτερικό μέσω διεθνών καρτών 
δεν θα δικαιούνται συναλλάγματος με βάση τις διατάξεις της ΠΔ/ΤΕ 
1776/31.7.90 ούτε οι οδηγοί θα δικαιούνται συναλλάγματος με εξαί¬ 
ρεση τις ακόλουθες περιπτώσεις: 

α) Χορήγηση συναλλάγματος μέχρι ποσού 1)80 500 (ή ισότιμο σε 
άλλο νόμισμα) κατά ταξίδι, χωρίς δικαιολογητικά. 

β) Χορήγηση συναλλάγματος σύμφωνα με τις διατάξεις της ΠΔ/ΤΕ 
1776/31.7.90 για κάλυψη των δαπανών που αναφέρονται στο εδάφιο 
2(α) εφόσον τα αυτοκίνητα εκτελούν μεταφορές σε χώρες στις οποίες δεν 
ισχύει η πιστωτική κάρτα. Για το σκοπό αυτό οι εταιρείες που εκδίδουν 
τις κάρτες ενημερώνουν τις μεσολαβούσες τράπεζες για τις χώρες στις 
οποίες ισχύει η κάθε συγκεκριμένη κάρτα. 

Η χορήγηση συναλλάγματος και στις δύο πιό πάνω περιπτώσεις γί¬ 
νεται υποχρεωτικά από την τράπεζα μέσω της οποίας εξοφλούντι οι δα¬ 
πάνες στο εξωτερικό που καλύπτονται με την πιστωτική κάρτα. 

IV. Οι μεσολαβούσες τράπεζες ανακοινώνουν στη* Διεύθυνση Ελέγ¬ 
χου Εφαρμογής Συναλλαγματικών Κανόνων της Τράπεζας της Ελλά¬ 
δος τις περιπτώσεις που δεν τηρούνται οι διατάξεις που διέπουν τη χορή¬ 
γηση συναλλάγματος και τις συναλλαγματικές υποχρεώσεις των οχη¬ 
μάτων που εκτελούν διεθνείς εμπορευματικές μεταφορές. 

V. Εξουσιοδοτείται η Διεύθυνση Εμπορικών Συναλλαγών με την Αλ¬ 
λοδαπή να παρέχει διευκρινήσεις για την εφαρμογή της Πράξης αυτής. 

VI. Ανατίθεται στη Διεύθυνση Ελέγχου Εφαρμογής Συναλλαγματι¬ 
κών Κανόνων η διενέργεια κατασταλτικών ελέγχων για τη διαπίστωση 
της τήρησης των όρων της Πράξης αυτής. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Αυγούστου 1990 

Ο Διοικητής 
ΔΗΜ. ΧΑΛΙΚΙΑΣ 

-φ- 

(7) 

Συμπλήρωση της ΠΔ/ΤΕ 1706/9.3.90 (θέμα 6) 
(Συνεδρίαση 451/13.7.90) 

ΤΡΑΠΕΖΑ ΤΗΣ ΕΛΛΑΔΟΣ 

Η Επιτροπή Νομισματικών και Πιστωτικών Θεμάτων. 

Αφού έλαβε υπόψη: 

α) Την ΠΔ/ΤΕ 1706/9.3.90 με την οποία καθορίσθηκε ότι η διάρ¬ 
κεια των δανείων που συνάπτονται στα πλαίσια της ΠΔ/ΤΕ 1011/ 
22.4.87, όπως ισχύει, δύναται να είναι μικρότερη από την ελάχιστη 
που ορίζει η εν λόγω Πράξη, εφόσον τα δάνειος αυτά εξοφλούνται με ει¬ 
σαγωγή συναλλάγματος που προέρχεται από πραγματοποίηση εξαγω¬ 
γών αγαθών, \ 

β) την απόφαση ΕΝΠΘ 446/3/27.3.90 με τήν οποία έχει επιτραπεί 

και σε επιχειρήσεις παροχής υπηρεσιών να συνάπτουν, δάνεια στα πλαί¬ 
σιά της ΠΔ/ΤΕ 1011/22.4.87, όπως ισχύει, αποφάσισε τα ακόλουθα: 

Συμπληρώνει την ΠΔ/ΤΕ 1706/9.3.90 και καθορίζει ότι η διάρ¬ 
κεια των δανείων που συνάπτονται στα πλαίσια της ΠΔ/ΤΕ 1011/ 
22.4.87, όπως ισχύει, δύναται να είναι μικρότερη από την ελάχιστη 
που ορίζει η εν λόγω Πράξη, υπό την προϋπόθεση ότι τα δάνεια αυτά θα 
εξοφλούνται με εισαγωγή συναλλάγματος που προέρχεται από πραγμα¬ 
τοποίηση εξαγωγών αγαθών και υπηρεσιών. 

Η απόφαση αυτή να δημοσιευθεί στην Εφημερίδα της Κυβερνήσεως 
(Τεύχος Α). 

Ο Πρόεδρος Τα Μέλη Ο Γραμματέας 

Ακριβές αντίγραφο 

Αθήνα, 31 Ιουλίου 1990 
Η Γραμματέας 
Μ. ΚΑΡΑΜΠΕΛΑ 
-♦- 

(8) 

Μετατροπή σε δραχμές ληξιπρόθεσμων οφειλών από δάνεια σε συνάλ¬ 
λαγμα που έχουν συναφθεί στα πλαίσια της ΠΔ/ΤΕ 351/11.4.84 

(θέμα 20) 

(Συνεδρίαση 451/13.7.90) 

ΤΡΑΠΕΖΑ ΤΗΣ ΕΛΛΑΔΟΣ 

Η Επιτροπή Νομισματικών και Πιστωτικών Θεμάτων. 

Αφού έλαβε υπόψη: 

α) την απόφαση της 429/14/4.9.89 με την οποία επιτρέπεται η με¬ 
τατροπή σε δραχμές ληξιπρόθεσμων οφειλών από δάνεια σε συνάλ¬ 
λαγμα που έχουν συναφθεί στα πλαίσια της ΠΔ/ΤΕ 1011/87 (όπως 
ισχύει), 

β) την ΠΔ/ΤΕ 1620/5.10.89 με την οποία ρυθμίζονται πάσης φύ- 
σεως οφειλές από τραπεζικό δανεισμό, 

γ) την ΕΝΠΘ 436/17/5.12.89 με την οποία, μεταξύ άλλων, κα- 
ταργήθηκε η ΠΔ/ΤΕ 351/11.4.84 που αφορούσε τη χορήγηση δα¬ 
νείων σε συνάλλαγμα, 

δ) το 27441/Β 545/7.6.1990 (ΑΠ 1431) έγγραφο του Υπουρ¬ 
γείου Εθνικής Οικονομίας, αποφάσισε τα ακόλουθα: 

- ■* 

Εγκρίνεται η υπαγωγή ’στις' διατάξεις της απόφ. ΕΝΠΘ 429/14/ 
4.9.89 των ληξιπρόθεσμων οφειλών σε συνάλλαγμα που προέρχονται 
από δάνεια που έχουν συναφθεί στα πλαίσια της ΠΔ/ΤΕ 351/11.4.84. 

Η απόφαση αυτή να δημοσιευθεί στην Εφημερίδα της Κυβερνήσεως. 
Ο Πρόεδρος Τα Μέλη Ο Γραμματέας 

Ακριβές αντίγραφο 

Αθήνα, 1 Αυγούστου 1990 
Ο Γραμματέας 

Π. ΚΥΡΙΑΚΟΠΟΥΛΟΣ 


( 9 ) 

Χρησιμοποίηση από νεοϊδρυόμενα στην Ελλάδα πιστωτικά ιδρύματα 

τμήματος του αρχικού μετοχικού τους κεφαλαίου για την διενέργεια 

εργασιών σε συνάλλαγμα (θέμα 19). 

(Συνεδρίαση 452/23.7.90) 

ΤΡΑΠΕΖΑ ΤΗΣ ΕΛΛΑΔΟΣ 

Η Επιτροπή Νομισματικών και Πιστωτικών Θεμάτων. 

Αφού έλαβε υπόψη: 

α) αιτήματα νεοϊδρυόμενων στην Ελλάδα πιστωτικών ιδρυμάτων 
που εισάγουν μη υποχρεωτικά εκχωρητέο συνάλλαγμα για την κάλυψη 
του μετοχικού τους κεφαλαίου, 

β) σχετική εισήγηση της Τράπεζας της Ελλάδος (Δ/νση Συναλλάγ¬ 
ματος), αποφάσισε τα ακόλουθα: 

1. Επιτρέπεται η χρησιμοποίηση από νεοϊδρυόμενα στην Ελλάδα πι¬ 
στωτικά ιδρύματα, εφόσον έχει περατωθεί η προβλεπόμενη από το νόμο 
διαδικασία σύστασής τους, τμήματος μέχρι ποσοστού 50% του αρχικού 
μετοχικού τους κεφαλαίου που έχει καλυφθεί με εισαγωγή και δραχμο¬ 
ποίηση μη υποχρεωτικά εκχωρητέου συναλλάγματος, για τη διενέργεια 
εργασιών σε συνάλλαγμα σύμφωνα με τις εκάστοτε ισχύουσες διατάξεις, 
περιλαμβανομένων και πράξεων 5ΨΑΡ8. 

2. Παρέχεται η δυνατότητα έντοκης κατάθεσης σε συνάλλαγμα του 
ως άνω (παρ. 1) ποσού στην Τράπεζα της Ελλάδος με όρους που θα 
συμφωνούνται μεταξύ της Τράπεζας και των ενδιαφερομένων. 

3. Η επανασυναλλαγματοποίηση των δραχμών θα γίνετοίΐ με βάση 
την επίσημη τιμή ΓΙΧΙΝΟ πώλησης συναλλάγματος που θα ισχύει κατά 
την ημέρα διενέργειας της σχετικής Πράξης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 

Αθήνα, 1 Αυγούστου 1990 
Ο Γραμματέας 
Π. ΚΥΡΙΑΚΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στο υπ’ αριθ. 232/25.6.1990 Προεδρικό Διάταγμα του Υπουργού 
Υγείας, Πρόνοιας και Κοιν. Ασφαλίσεων, σχετικά με την υπαγωγή στην 
ασφάλιση του Ειδικού Τομέα Επικουρικής Ασφάλισης Μισθωτών που 
λειτουργεί στο ΙΚΑ (ΙΚΑ - ΕΤΕΑΜ) του τακτικού προσωπικού του Δι¬ 
κηγορικού Συλλόγου Σερρών, που δημοσιεύθηκε στο ΦΕΚ 85/5.7.90 
(τ.Α') γίνονται οι παρακάτω διορθώσεις: 

Στον τίτλο του Π.Δ./τος στον δεύτερο στίχο συμπληρώνεται μετά την 
φράσην «που λειτουργεί στο» το ορθό, «που λειτουργεί στο ΙΚΑ (ΙΚΑ - 
ΕΤΕΑΜ)». 

Στο κείμενο, στο Άρθρο Μόνο παρ. 1 και στον τρίτο στίχο συμπλη¬ 
ρώνεται μετά τη φράση «που λειτουργεί» στο ορθό, «που λειτουργεί στο 
ΙΚΑ (ΙΚΑ - ΕΤΕΑΜ)». 

Στο κείμενο, στο Άρθρο Μόνο παρ. 2 και στον δεύτερο στίχο αντί του 
λανθασμένου «ΕΤΕΑΜ» τίθεται το ορθό «ΤΕΑΜ». 

(Από το Υπ. Υγείας Πρόνοιας και Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




